Victoria's Cove | LekkeSlaap
Victoria's Cove: Hooffoto's
Adres: Victoriastraat 6, Bakoven, Kampsbaai, 8001, Wes-Kaap
Victoria's Cove is 'n selfsorgwoonstel met interieur wat 'n strandgevoel weergee. Dit is in die hartjie van Bakoven en bied slaapplek aan 4 volwassenes en 1 kind op die slaapbank in die woonkamer.
Victoria's Cove is op die boonste vloer en daar is net een ander skakelwoonstel onder. Jy sal absoluut tuis voel en jouself kan verloor in die rus en die vrede wat hier heers.
Die hoofslaapkamer het 'n gedeeltelike uitsig oor die see lei na 'n lieflike terras. Dit is toegerus met 'n koninggrootte-bed, platskerm-TV met DStv en 'n en suite-badkamer met 'n stort en toilet. Daar is genoeg kasruimte en 'n ingeboude kluis. Jy kan op die terras sit en kyk na die liggies wat soos 'n halssnoer teen die kus lê.
Die tweede slaapkamer het 2 ekstra lang enkelbeddens en daar is 'n stort, bad en toilet in die tweede badkamer. Die derde kamer het 'n dubbelbed. Die ruim sitkamer/eetkamer het 'n TV met DStv, 'n DVD-speler en 'n skuifdeur na die groot terras met sy verstelbare seildak en see-uitsig.
Dit is ideaal vir skemerkelkies en al fresco-etes. Daar is selfs 'n eetkamertafel met sitplek vir 8 persone en 'n Weber-braai. Die binnenshuise gaskaggel is natuurlik ideaal vir die winter. Die sitkamer en eetkamer is smaakvol ingerig en daar is 'n eetkamerstel met sitplek vir 6 persone. Die kombuis is goed toegerus vir selfsorg en daar is 'n opwaskamer met 'n wasmasjien en 'n tuimeldroër. Die lieflike berg-uitsigte sal jou betower - van die opwaskamer tot by die slaapkamers.
Ontwaak soggens met 'n asemrowende uitsig oor die see en die rotse aan Bakoven se kus, en geniet jou oggendkoffie op die terras. Onderdakparkeerplek is beskikbaar op die perseel voor die woonstel.
Die woonstel is aan die strand se kant van Victoriastraat en sowat 200 m vanaf die strand. Dis ook net 'n paar huise van Baked Bistro af. Gaste kan gerus 'n draai maak by hierdie bistro vir heerlike ontbyt en ligte middagetes. Die woonstel is net sowat 10 minute se ry van Kaapstad se middestad en die V&A Waterfront af. Victoria's Cove is stapafstand (1 km) vanaf Kampsbaai se bekende strandfront af - hierdie strand is veral bekend vir sy prag en puik restaurante en winkels. Dit is ideaal vir vakansiegangers en sakelui.
4 uit 5van 1 resensie vir Victoria's Cove
Victoriastraat 6, Bakoven, Kampsbaai, 8001, Wes-Kaap
Gaste dink Victoria's Cove het 'n goeie ligging
https://d288tngog90ix0.cloudfront.net/AAEAAQAAAAAAAAAAAAAAJDdmYzViNDM4LTk4OGYtNGI5Zi1iOTVmLThhZmQzNjIzYTNjOQ?w=1440&h=960&fit=crop&auto=format Vanaf R3 000 per nag (plek vir 6) 1 5 1 4 6 Victoria Road Bakoven 8001 Wes-Kaap 086 999 0018 15:00-18:00 10:00 -33.960501 18.374691